Final surprinzător al negocierilor dintre RCS&RDS și Discovery pentru prelungirea retransmisiei postului Eurosport: operatorul readuce după 4 ani în grilă și Discovery Channel 30 dec 2016 Autor: Adrian Seceleanu Serghei Bulgac și Victoria Davies au semnat un acord extins între cele două companii Compania de cablu RCS&RDS, care domină autoritar piața de servicii de televiziune din România cu o cotă de aproape 50% din numărul total de abonați, a încheiat într-un mod surprinzător negocierile cu Discovery privind prelungirea contractului de retransmisie pentru posturile Eurosport, care expira la finele acestui an, prin semnarea unui acord extins cu firma americană, care prevede și reintroducerea postului Discovery Channel în grilă, la patru ani de la scoaterea acestuia după eșecul discuțiilor dintre cele două părți.